जागरण संवाददाता, अमृतसर : श्री गुरु रामदास जी अंतरराष्ट्रीय एयरपोर्ट पर तैनात सीआइएसएफ के सिपाही के बेटे को युवकों ने हमला कर जख्मी कर दिया। मामला तीन दिन पुराना है। हमले के 3 दिन बाद भी उसकी हालत गंभीर बनी हुई है। पीड़ित के पिता ने पुलिस पर हमलावरों पर कार्रवाई नहीं करने के आरोप लगाए हैं। वहीं कंबो थाना के एसएचओ ने कहा कि डॉक्टरों ने अभी जख्मी लड़के को अनफिट करार दिया है, जिसके चलते अभी तक बयान दर्ज नहीं हो सके।